als_Latn dik_Latn sag_Latn
16 mars 2015 -Të premten më 20 mars, Evropa do të përjetojë një eklips total të Diellit, i cili pritet të shikohet lehtësisht edhe në Shqipëri.
Eklipsi total i Diellit parashikohet që të nisë në orët e para të mëngjesit. Në Tiranë eklipsi pritet të shihet në orën 09:35. Maksimumi i eklipsit do të arrijë në orën 10:42 dhe gjithçka do të kthehet në normalitet në orën 11:52. E gjithë kjo do të zgjasë për 2 orë e 17 minuta. Hëna do të mbulojë plotësisht Diellin në disa vende të veriut të Evropës, ku pritet që të shikohet mbulimi mbi 90% të tij.
Për të vëzhguar eklipsin është e nevojshme të mbani syze speciale të krijuara posaçërisht për të, dylbi të mbuluara me një filtër diellor, ose mund të përdorni një teleskop diellor.
Kujdes, pasi të shihni një eklips diellor pa mbrojtje të përshtatshme mund të shkaktojë verbëri. Syzet e diellit nuk duhet të përdoren për të parë eklipsin.
Eklipsi i radhës në të tilla nivele parashikohet në vitin 2026 dhe errësira totale do të jetë në Islandë. Eklipsi i 20 marsit është i nënti për shekullin e 21-të.
/S.L. agjencia e lajmeve “Dyrrah”/
als_Latn als_Latn als_Latn als_Latn als_Latn als_Latn